תקנת משרד הבריאות למים מינרליים  ומי מעין משנת 1986, מגדירה את התנאים לייצור של מי מעין ומים מינרליים. תקנה זו עודכנה במשך השנים. התקנה מחייבת שההרכב המינרלי של המים בבקבוק יהיה זהה להרכב המינרלי של המים במקור (קרי במעין ממנו נובעים המים למילוי הבקבוקים). התקנה מתירה את סינון המים, שמטרתו הרחקת חלקיקים מרחפים (אדמה, אבק וכו'). על היצרן לבדוק מדי יום במעבדה חיצונית בלתי תלויה את האיכות המיקרוביאלית של המים.